<classify> Upendo Mosha -Moshi MKUU wa Mkoa wa Dar es Salaam,Paul Makonda, amejikuta katika wakati mgumu baada ya Katibu Mkuu wa CCM, Dk.Bashiru Ally, kumwombea msamaha hadharani kutokana na kauli yake iliyotafsiriwakuwa ni ya kuwakashifu Wachaga. Sakata hilo lilianzishwa naMwenyekiti wa Chadema, Freeman Mbowe, alipokuwa akitoa salamu za rambirambikatika ibada ya kumuaga aliyekuwa Mwenyekiti wa Makapuni ya IPP, Dk. ReginaldMengi, iliyofanyika katika Kanisa la Kiinjili la Kilutheri Tanzania, Usharikawa Moshi Mjini. Akitoa salamu hizo, Mbowealisema; kumekuwa na kauli ambazo sitaweza kuzivumilia ambazo zinaonyeshaubaguzi, kwamba eti kabila gani halina uwezo wa kuwapenda walemavu, jambo hilisi la kufumbia macho na tusikubali kugawanywa. Tunastahiki kupendana nakupinga vitendo na kauli za kibaguzi, hasa pale anaposimama kiongozi nakuzitoa, mimi suala la kiongozi kusema kabila flani halitoi misaada kwawalemavu sijalipenda na ni kauli za kinafiki, tuungane kupinga hili. Kauli hiyo pia iliungwa mkonona Mkuu wa Kanisa la Kiinjili la Kilutheri Tanzania KKKT, Askofu Dk. FredrickShoo ambaye kwenye mahubiri yake alikemea viongozi vijana akisema waachekujitutumua kama chatu. Pia alisema kauli za kibaguzina za kugawa watu ni vyema zikakemewa kwani ni dhambi mbaya ambayo inabidi watuwatubu kwa ajili yake. Kutokana na hali hiyo, Dk.Bashiru akitoa salamu za rambirambi za CCM, alisema ataendelea kuwa mwanafunziwa mafundisho ya Dk. Shoo. Dk. Bashiru alikubaliana najinsi Dk. Shoo alivyokemea viongozi na hasa wale vijana, huku akisema kwa sasa wanavunamatunda ya kutoandaa viongozi na kwamba anamwombea msamaha Makonda kwa kaulizake. Tunahitaji kuwasaidia vijanawetu katika uongozi. Ni mara ya pili sasa namkemea Makonda hadharani kwa kaulizake, ila sasa ameanza kubadilika, alisema Dk. Bashiru. Mara baada ya kauli hiyo, Dk.Shoo alimwita Makonda madhabahuni ili amshike mkono. Hata hivyo kwa kadiri dakikamoja Makonda alionekana kusita kunyanyuka katika kiti chake huku akitikisakichwa. Wakati huo waliokuwa wameketikaribu naye walionekana kumshauri na hatimaye alinyanyuka na kwenda mbele yakanisa. Akiwa hapo, baada ya askofukumshika mkono, alionekana kusita kutoka huku akitaka kuzungumza jambo nakutaka Mbowe pia aitwe. Mbowe alipoitwa walizungumzakidogo na kushikana mikono kisha Makonda akaruhusiwa kuzungumza. Makonda alisema watuwaliitafsiri vibaya kauli yake, na kwamba hakuwa na lengo la ubaguzi kamailivyochukuliwa. Nafurahi kwamba tumekutanishwambele ya askofu hapa na kaka yangu Mbowe kwa jambo ambalo limezua minongono,lakini sikuwa na maana ambayo imetafsiriwa, nilikuwa nasifu Mchaga katikati yaWachaga, sikueleweka, naomba mnisamehesana, alisema.  <topic>: KITAIFA 